cyanic-selkie/wikianc huggingface dataset:
২১ গ্রাম পরীক্ষণ
প্রভাব
আত্মার ওজন ২১ গ্রাম এই ধারণাটি অনেক মিডিয়ায় ব্যবহার করা হয়েছে। যেমন ২০১৩ সালে মাঙ্গা গাণ্টজ সিরিজে ২০১৩ সালে ওয়েলকাম টু নাইট ভালে পডকাস্টে ২০১৫ সালে চলচ্চিত্র দ্য এম্পায়ার অব করপেসে, এবং ২০১৫ সালে  নাইকে হিটনের সংগীত ২১ গ্রাম এ এই পরীক্ষার সমর্থনে তথ্যসূত্র উঠে আসে। গানটিতে একটি বাক্য ছিল এরকম, "আমি শুধু তোমার আত্মাকে আমার হাতে চাই, অনুভব করতে চাই তোমার ২১ গ্রাম ভর" (I just want your soul in my hands, feel your weight of 21 grams)। ১৯৭৮ সালে একটি প্রামাণ্যচিত্র বিয়ন্ড এবং ব্যাকে ম্যাকডোগাল এবং তার পরীক্ষার কথা সুনির্দিষ্টভাবে উল্লেখ করা হয়, উল্লেখ করা হয় ডার্ক ম্যাটার্স: টুইস্টেড বাট ট্রু নামক পাচ পর্বের প্রথম সিজনে। ২০০৯ সালে গ্যালি ক্যারিজের উপন্যাস সোউললেসে (আত্মাহীন) আমেরিকান বিজ্ঞানী "মি. ম্যাকডোগাল" এর নাম উঠে আসে, যেখানে তাকে পরিচয় করিয়ে দেওয়া হয় আত্মার ভর এবং তার পরিমাপের বিশেষজ্ঞ হিসেবে।
আবদুস সালাম মিয়া
আবদুস সালাম মিয়া বাংলাদেশ আওয়ামী লীগের রাজনীতিবিদ ও মুক্তিযুদ্ধের সংগঠক যিনি তৎকালীন ফরিদপুর-৬ আসনের সংসদ সদস্য ছিলেন।
রাজনৈতিক জীবন
আবদুস সালাম মিয়া ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন ফরিদপুর-৬ আসন থেকে সংসদ সদস্য নির্বাচিত হন।
এনামুল হক (বীর প্রতীক)
শহীদ এনামুল হক (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
এনামুল হকের জন্ম বাগেরহাট জেলার মোল্লাহাট উপজেলার আটজুরি ইউনিয়নের বাসাবাড়ি গ্রামে। তিনি অবিবাহিত ছিলেন। তার বাবার নাম আবদুল হাকিম গাজী এবং মায়ের নাম ফুলজান বিবি।
কর্মজীবন
এনামুল হক চাকরি করতেন পাকিস্তান সেনাবাহিনীতে। কর্মরত ছিলেন পাকিস্তানে। ১৯৭১ সালে ছুটিতে বাড়িতে ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। ৮ নম্বর সেক্টরের বয়রা সাবসেক্টরে যুদ্ধ করেন। বিভিন্ন স্থানের যুদ্ধে তিনি যথেষ্ট সাহস, দক্ষতা ও কৃতিত্ব প্রদর্শন করেন।
মুক্তিযুদ্ধে ভূমিকা
১৯৭১ সালের ১৭ নভেম্বর যশোর জেলার ঝিকরগাছা উপজেলার গঙ্গানন্দপুর ইউনিয়নের অন্তর্গত ছিলো কাশীপুর। এটি ছিলো ভারত-বাংলাদেশ সীমান্তের অদূরে। কপোতাক্ষ নদ কাশীপুরের পাশ দিয়ে প্রবাহিত। সেখানে নদের ওপর একটি সেতু আছে। চৌগাছা থানার পশ্চিমে সীমান্ত এলাকায় যাওয়ার পথ এই সেতু দিয়ে। মুক্তিযুদ্ধ চলাকালে সামরিক কৌশলগত কারণে মুক্তিবাহিনী ও পাকিস্তান সেনাবাহিনী, উভয়ের কাছেই কাশীপুর ছিল সমান গুরুত্বপূর্ণ। কাশীপুরে পাকিস্তান সেনাবাহিনীর কোনো ঘাঁটি ছিল না। অদূরে ঝিকরগাছা থানায় ছিল তাদের ঘাঁটি। সেখানে নিয়োজিত ছিল ৫৫ ফিল্ড রেজিমেন্ট এবং ২২ এফএফ রেজিমেন্ট। ভারত থেকে সীমান্ত অতিক্রম করে এনামুল হকসহ মুক্তিযোদ্ধারা দ্রুত রওনা হলেন বাংলাদেশের ভেতরে। খবর এসেছে পাকিস্তান সেনাবাহিনীর একটি দল এসেছে। তারা সেনাবাহিনীর ওই দলকে আক্রমণ করবেন। একটু পরই তারা মুখোমুখি হলেন পাকিস্তানি সেনাদের। কাছাকাছি গিয়ে মুক্তিযোদ্ধারা দ্রুত কয়েকটি দলে বিভক্ত হয়ে আক্রমণ শুরু করেন। পাকিস্তানি সেনারাও ছিল সতর্ক। তারা পাল্টা গুলিবর্ষণ করে। তুমুল যুদ্ধ চলতে থাকে। গোলাগুলিতে গোটা এলাকা প্রকম্পিত। এনামুল হক ও তার সহযোদ্ধারা বিপুল বিক্রমে পাকিস্তানি সেনাদের পাল্টা আক্রমণ মোকাবিলা করেন। একপর্যায়ে তিনি ও তার কয়েকজন সহযোদ্ধা ঝোড়োগতিতে ঝাঁপিয়ে পড়েন পাকিস্তানি সেনাদলের একাংশের ওপর। তাদের সাহসিকতায় পাকিস্তানি সেনারা হতবিহ্বল হয়ে পেছনে সরে যায়। অসীম সাহসী এনামুল হক এ সময় আরও এগিয়ে যান। তখন হঠাৎ গুলিবিদ্ধ হন তিনি। আহত হয়েও দমে যাননি। বীরত্বের সঙ্গে যুদ্ধ অব্যাহত রাখেন। তার অদম্য মনোবলে সহযোদ্ধারা উৎসাহিত ও উজ্জীবিত হন। কিন্তু মারাত্মক আহত এনামুল হক একটু পর ঢলে পড়েন মৃত্যুর কোলে। নিভে যায় তার জীবনপ্রদীপ। কাশীপুর অনেকটা মুক্ত এলাকার মতো ছিল। মুক্তিযোদ্ধাদের ক্ষুদ্র একটি দল কাশীপুরে গোপনে অবস্থান করত। পাকিস্তানি সেনারা ঝিকরগাছা থেকে সেখানে আসত। এলাকার ওপর নিজেদের নিয়ন্ত্রণ রাখার জন্য টহল দিয়ে চলে যেত। মুক্তিযোদ্ধাদের বড় দল সুযোগ বুঝে প্রায়ই সীমান্ত অতিক্রম করে পাকিস্তান সেনাবাহিনীকে আক্রমণ করত। ১৯৭১ সালে কাশীপুরে অসংখ্য বার যুদ্ধ সংঘটিত হয়।
বিন্দু দারা সিং
বিন্দু দারা সিং (জন্ম: ৬ মে ১৯৬৪) হলেন একজন ভারতীয় চলচ্চিত্র এবং টেলিভিশন অভিনেতা। ২০০৯ সালে, তিনি কালারসে সম্প্রচারিত জনপ্রিয় অনুষ্ঠান বিগ বসের তৃতীয় আসর জয়লাভ করেন।
ক্যারিয়ার
১৯৯৪ সালে, বিন্দু হিন্দি চলচ্চিত্র করণে অভিনয়ের মধ্য দিয়ে অভিনয় জগতে পদার্পণ করেন। অতঃপর ১৯৯৬ সালে, তিনি পাঞ্জাবি চলচ্চিত্র, রাব দিয়া রাখায় অভিনয় করেছিলেন; যেটি তার বাবা, দারা সিং পরিচালনা করেছিলেন। এরপর থেকে তিনি বেশ কয়েকটি চলচ্চিত্রে অভিনয় করেছেন, যার বেশিরভাগই হচ্ছে পার্শ্ব চরিত্রে।
রামায়ণে তাঁর বাবার মতো তিনিও টেলিভিশন অনুষ্ঠান, জয় বীর হনুমান-এ হনুমানের চরিত্রে অভিনয় করেছেন। অতঃপর তিনি সুপারভিলেনভিত্তিক চরিত্রে অভিনয় শুরু করেন; যার মধ্যে ২০০৩ সালে স্টার প্লাসের ধারাবাহিক শসসস... কোয়ি হ্যাঁয়-এ জাল এবং ২০০৪ সালের করমা-এ চার শ চল্লিশ অন্যতম। বিন্দু ৯এক্স-এর ধারাবাহিক ব্ল্যাক-এ রাজিব নামে একটি গুরুত্বপূর্ণ চরিত্রে অভিনয় করেছেন; রাজিব চরিত্রটি হচ্ছে এমন একটি চরিত্র যেটি আত্মার সাথে যোগাযোগ স্থাপন করতে পারে। বিন্দু মাস্টারশেফ ২, কমেডি সার্কাস, অল মোস্ট ফেমাস, মা এক্সচেঞ্জের মতো টেলিভিশন অনুষ্ঠানে অংশগ্রহণ করেছেন। তিনি রণবীর কাপুরের সাথে পেপসির একটি বিজ্ঞাপনে জুটি বেঁধেছিলেন।
তিনি ২০০৯ সালে কালারসে সম্প্রচারিত জনপ্রিয় অনুষ্ঠান বিগ বসের তৃতীয় আসরের বিজয়ী হয়েছেন এবং সবচেয়ে স্টাইলিশ এবং সাহসী প্রতিযোগী হিসেবে শেভ্রোলে ক্রুজ জয়লাভ করেছিলেন; একসাথে নগদ পুরস্কার এবং গাড়ি উভয়ই এরপর কেউ জিততে পারেনি। তিনি এই অনুষ্ঠানের শিরোপা জয়ের জন্য প্রবেশ রানা এবং পুনম ধিল্লোনকে পেছনে ফালিয়েছিলেন। তাকে তার বন্ধুরা 'বড় দিলওয়ালা' (সোনার হৃদয়ে মানুষ) উপাধি দিয়েছে।
বিন্দু দারা সিং গর্ব, ম্যায়নে পেয়ার কিউ কিয়া, পার্টনার, খুশবু, টিম – দ্য ফোর্স, কিসে পেয়ার কারু, কমবখত ইশক, মারুতি, হাউজফুলের মতো বেশ কয়েকটি সফল চলচ্চিত্রে কাজ করেছেন।
ব্যক্তিগত জীবন
বিন্দুর বাবা, দারা সিং ছিলেন কুস্তিগীর-অভিনেতা। ২০০৩ সালে, তিনি অভিনেত্রী ফারাহ নাজকে তালাক দিয়েছিলেন, যার সাথে তাঁর একটি পুত্র সন্তান (ফাতেজ রণধাওয়া) ছিল। পরবর্তীকালে তিনি মডেল ডিনা উমারোভাকে বিয়ে করেন, যার সাথে তাঁর একটি কন্যা সন্তান (এমেলিয়া রণধাওয়া) রয়েছে।
২০১৩ সালের মে মাসে, তাকে ২০১৩ ইন্ডিয়ান প্রিমিয়ার লীগ স্পট ফিক্সিং মামলায় বুকিদের সাথে জড়িত থাকার অভিযোগে তাকে গ্রেপ্তার করা হয়েছিল।
হার্হি মহাবিদ্যালয়
হার্হি মহাবিদ্যালয় (Harhi College) ১৯৯৬ সালে ঢকুয়াখানা মহকুমার হার্হি অঞ্চলে চারকড়ীয়া নদীর কাছের এক প্রাকৃতিক পরিবেশের মধ্যে স্থাপিত হয়েছিল। মহাবিদ্যালয়টির বর্তমানের অধ্যক্ষ ড০ মানস জ্যোতি নেওগ। ঢকুয়াখানা শহর থেকে পূর্বে ছয় কিলোমিটার দূরত্বে ধেমাজি জেলা এবং লখিমপুর জেলার সীমান্তে অবস্থিত এই মহাবিদ্যালয়টি সেই অঞ্চলের শিক্ষানুরাগী নাগরিকদের উচ্চশিক্ষার জন্য এক উপযুক্ত সমাধান হিসাবে সুবিধা দিচ্ছে।
সুবিধা
মহাবিদ্যালয়টিতে কলা শাখার স্নাতক শ্রেণীর সাথে আসাম উচ্চতর মাধ্যমিক শিক্ষা সংসদের অধীনে উচ্চতর মাধ্যমিক শ্রেণীর ব্যবস্থা আছে। সর্বমোট ১২০০রো অধিক ছাত্রছাত্রী এবং শিক্ষকের সংখ্যা ৩৪ জন। তদুপরি আসাম উচ্চতর মাধ্যমিক শিক্ষা সংসদের মুক্ত বিদ্যালয় ধারণার অধীনে এবং ডিব্রুগড় বিশ্ববিদ্যালয়ের দূর শিক্ষার পাঠক্রমের অধীনে মহাবিদ্যালয়টিতে অন্য ২০০ ছাত্র ছাত্রীর তথ্যও পাওয়া যায়।
আবাস
মহাবিদ্যালয়টিতে পৃথকভাবে একটি ছাত্রাবাস এবং ছাত্রীনিবাসের ব্যবস্থা আছে। তদুপরি মহাবিদ্যালয় চৌহদ্দিতে শিক্ষক তথা কর্মচারীর জন্য সুকীয়া আবাসের ব্যবস্থাও উপলব্ধ।
গ্রন্থাগার
অম্বেশ্বর দত্ত বরার স্মৃতিত মহাবিদ্যালয়টিতে এটি সুন্দর গ্রন্থাগারের ব্যবস্থা আছে যেখানে প্রায় ২৫০০০এরো অধিক গ্রন্থ উপলব্ধ। তদুপরি প্রত্যেকটি বিভাগের নিজ নিজ বিভাগীয় গ্রন্থাগারের ব্যবস্থাও আছে।
বহিঃ এবং আভ্যন্তরীণ ক্রীড়া
মহাবিদ্যালয়টিতে সুকীয়া খেলার মাঠ তথা ইনডোর ষ্টেডিয়ামের সুবিধা আছে।
বিশকেক অবজারভার
ইতিহাস এবং প্রোফাইল
বিশকেক অবজারভার বিশ্বকেক ভিত্তিক এবং ইংরেজি ভাষায় প্রকাশিত একটি সাপ্তাহিক পত্রিকা। কাগজের আন্তর্জাতিক এবং স্থানীয় উভয় সংস্করণ রয়েছে।
লুক শ
লুক পল হোয়ারে শ (জন্ম ১২ জুলাই ১৯৯৫) একজন ইংরেজ পেশাদার ফুটবলার যিনি একজন ডিফেন্ডার হিসেবে প্রিমিয়ার লিগ ক্লাব ম্যানচেস্টার ইউনাইটেড এবং ইংল্যান্ড জাতীয় দলে খেলে থাকেন। তিনি মূলত একজন লেফট ব্যাক।
লুক শ মূলত সাউথহ্যাম্পটনের যুব দলের মাধ্যমে বেড়ে একজন খেলোয়াড়। ২০১২ সালের জানুয়ারি মাসে ক্লাবের হয়ে প্রথমবারের মত মাঠে নামেন এবং ঐ বছরের মে মাসে ক্লাবের সাথে পেশাদার চুক্তি সাক্ষর করেন এবং পরবর্তী ২ মৌসুমে দলের প্রথম একাদশে নিয়মিত মুখ হয়ে ওঠে। ২০১৪ সালে, আরেক প্রিমিয়ার লিগ ক্লাব ম্যানচেস্টার ইউনাইটেড লুক শ কে £৩০ মিলিয়ন ট্রান্সফার ফির বিনিময়ে তাদের ক্লাবে চুক্তিবদ্ধ করে, যা যেকোন কিশোর খেলোয়াড়ের ক্ষেত্রে সর্বোচ্চ।
৫ মার্চ ২০১৪ সালে, ডেনমার্কের বিরুদ্ধে প্রীতি খেলায় লুক শর জাতীয় দলের হয়ে অভিষেক ঘটে এবং পরবর্তীতে ফিফা বিশ্বকাপের ২৩ সদস্যের দলে ঠাই পান।
ববি রুড
রবার্ট রুড জুনিয়র (জন্ম: মে ১১, ১৯৭৭) হলেন একজন কানাডিয়ান পেশাদার কুস্তিগীর। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি উন্নয়নমূলক ব্র্যান্ড ডাব্লিউডাব্লিউই এনএক্সটিতে ববি রুড নামে কুস্তি করেন। তিনি হচ্ছেন ১ বারের এবং বর্তমান এনএক্সটি চ্যাম্পিয়ন।
পূর্বে তিনি ২০০৪ হতে ২০১৬ সাল পর্যন্ত ১২ বছর টোটাল ননস্টপ অ্যাকশন রেসলিংয়ে (টিএনএ) কুস্তি করেছেন, যেখানে তাকে "টিএনএ অরিজিনাল" বলে সম্বোধিত করা হতো। তিনি ২০০৪ সালে টিম কানাডার একজন সদস্য হয়ে টিএনএতে অভিষেক করেন, তখন তিনি এরিক ইয়াংয়ের সাথে এনডাব্লিউএ ওয়ার্ল্ড ট্যাগ টিম চ্যাম্পিয়নশিপ জয়লাভ করেন। উক্ত দলটি ভাঙ্গার পর, তিনি এবং জেমস স্টর্ম মিলে বিয়ার মানি, ইনকো. গঠন করেন। তার দুজনে মিলে ৬ বার টিএনএ ওয়ার্ল্ড ট্যাগ টিম চ্যাম্পিয়নশিপ জয়লাভ করে এবং তারা টিএনএর ইতিহাসে সবচেয়ে বেশি রাজত্ব করা চ্যাম্পিয়নে পরিণত হয়। পরবর্তীকালে রুড স্টর্মকে হারিয়ে টিএনএ ওয়ার্ল্ড হেভিওয়েট চ্যাম্পিয়নশিপ জয়লাভ করে এবং টিএনএর ইতিহাসে উক্ত চ্যাম্পিয়নশিপটিতে সবচেয়ে বেশি রাজত্ব করে। তিনি তখন উক্ত চ্যাম্পিয়নশিপটিতে ২৫৬ দিন রাজত্ব করেন। পরবর্তীতে অস্টিন এরিসের সাথে টিএনএ ওয়ার্ল্ড ট্যাগ টিম চ্যাম্পিয়নশিপ জয়লাভ করেন এবং ১ বারের টিএনএ কিং অফ দ্য মাউন্টেন চ্যাম্পিয়নে পরিণত হন।
কুন্দ
থাম্ব|কুন্দ ফুল কুন্দ ভারত উপমহাদেশের প্রজাতি। এর বৈজ্ঞানিক নাম: Jasminum multiflorum এবং ইংরেজি নাম: winter jasmine, Indian jasmine, downy jasmine, and star jasmine. কুন্দ Oleaceae পরিবারের Jasminum গণের চিরসবুজ উদ্ভিদ।
বিবরণ
লতানো ধরনের চিরসবুজ ঝোপ। পাতা ও কচি ডাল রোমশ। পাতা একক, ৩-৬ সেন্টিমিটার লম্বা, উপর মসৃণ, নিচ রোমশ। বেশি ফুল ফোটে শীত, বসন্ত ও গ্রীষ্মে। চারপাশে ছড়িয়েপড়া ছোট ছোট ডালে গুচ্ছ গুচ্ছ সাদা রঙের সিঙ্গল বা ডাবল ফুলগুলো ৩ সেন্টিমিটার চওড়া। দলনলের আগায় ৭ থেকে ৯টি পাপড়ি থাকে, পাপড়ির আগা চোখা বা ভোতা দুরকমই হতে পারে। এদের বৈজ্ঞানিক নাম Jasminum pubescens। এরা গন্ধহীন। Jasminum rubescens প্রজাতির ফুলের পাপড়ির কিনার গোলাপি। এরা সুগন্ধি। বংশবৃদ্ধি কলমে, শিকড় থেকেও চারা গজায়।
সাহিত্যে কুন্দ
অনেকেই কুন্দ ফুল চেনেন না। কেউ কেউ আবার ভুল করে বেলিফুলও মনে করেন। কারণ বেলি ফুল ও পাতার সঙ্গে এর অনেক সাদৃশ্য। কুন্দ এ অঞ্চলের প্রাচীন ফুল। তাই এর শুভ্র রঙ নিয়ে প্রাচীনযুগে কবিরা কাব্য করেছেন।
বিপ্রদাশ বড়ুয়া ‘নগরে নিসর্গ’ গ্রন্থে লিখেছেন—
‘অনুরাগের রঙ লাল, পাপ ও অধর্মের রূপ কালো বা মলিন।
যশ, খ্যাতি ও দাঁতের রঙ শুভ্র।
'''কেমন শুভ্র? কুন্দনন্দিত সাদা।’'''
একারণে কথায় বলে কুন্দনন্দিত শোভা। কবিরা বলেছেন, কুন্দ কুসুমদশনা। এভাবেই কুন্দ যুগে যুগে অলংকৃত ও বিশেষায়িত হয়েছে।
এছাড়াও রবীন্দ্রনাথ ঠাকুর তাঁর 'সহজ পাঠ' দ্বিতীয় ভাগের চতুর্থ পাঠে লিখেছেন-
"তাঁর ঘরে সুন্দর দেখে ফুলদানি রেখো। তাতে কুন্দফুল থাকবে আর আকন্দ থাকবে।"
কুন্দ সাধারণত ঢাকার পরিকল্পিত বাগানগুলোতেই বেশি দেখা যায়। সে তুলনায় সাধারণ বাগান ও গ্রামে কম দেখা যায়। ঢাকায় রমনাপার্ক, নার্সারি, শিশু একাডেমীর বাগান, বলধা গার্ডেন ও বোটানিক্যাল গার্ডেনে দেখা যায়। আমাদের দেশে সাধারণত দু’ধরনের কুন্দ দেখা যায়। একটি সুগন্ধি, অন্যটি গন্ধহীন।
বিস্ত‌ৃতি
এটি ভারত, নেপাল, ভুটান, লাওস, মায়ানমার, থাইল্যান্ড এবং ভিয়েতনাম দেশসমূহে পাওয়া যায়। গ্রীষ্মমন্ডলীয় অঞ্চলে এর ব্যাপকভাবে চাষ হয়।এই প্রজাতির ফুল বেশ আকর্ষণীয় ও সুগন্ধের জন্য পরিচিত।
ক্রিস উকস
ক্রিস্টোফার রজার উকস (জন্ম: ২ মার্চ ১৯৮৯) হলেন একজন ইংরেজ ক্রিকেটার। তিনি ডান-হাতি ব্যাটসম্যান এবং ডান-হাতি মিডিয়াম ফাস্ট বোলার যিনি বারউইকশায়ার এর ২০০৮ সালের কাউন্টি ক্রিকেট বোলিংয়ে শীর্ষস্থানাীয় বোলার এবং ইংল্যান্ড লায়ন্স স্কোয়াড প্রাথমিকভাবে ২০০৯ সালের আইসিসি ওয়ার্ল্ড টোয়েন্টি ২০ চ্যাম্পিয়নশিপের জন্য বেছে নেওয়া হয়। তিনি ২০১৩ সালের পঞ্চম এ্যাশেশ টেস্টে অস্ট্রেলিয়ার বিরুদ্ধে তার টেস্ট অভিষেক হয়।
সিরি (বৈরুত)
সিরি ('সিরিয়া') লেবাননের বৈরুত থেকে প্রকাশিত একটি ফরাসি ভাষার দৈনিক পত্রিকা ছিল। পত্রিকাটি ১৯১৭ সালে প্রতিষ্ঠিত হয়েছিল। ১৯৩৭ সালে এর পরিচালক ছিলেন জর্জেস ভ্যাসিয়াস।
সিরি ফরাসী হাই কমিশনের দাপ্তরিক অঙ্গ ছিল। তাই এর একটি ফরাসিপন্থী অবস্থান ছিল।
বালোদা
বালোদা (Baloda) ভারতের ছত্তিসগড় রাজ্যের জানঞ্জগির চাম্পা জেলার একটি নগর পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৮০ মিটার (৯১৮ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে বালোদা শহরের জনসংখ্যা হল ১১,৩৩১ জন। এর মধ্যে পুরুষ ৫১% এবং নারী ৪৯%। এই শহরের জনসংখ্যার ১৪% হল ৬ বছর বা তার কম বয়সী।
এখানে সাক্ষরতার হার ৬৬%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে বালোদা এর সাক্ষরতার হার বেশি।
ইসরায়েলের পরিবহন ব্যবস্থা
ইসরায়েলের পরিবহন ব্যবস্থা মূলত বেসরকারী যান্ত্রিক গাড়ি, বাস পরিষেবা এবং একটি বিস্তৃত রেল নেটওয়ার্কের উপর ভিত্তি করে তৈরী। জনসংখ্যা বৃদ্ধি, রাজনৈতিক কারণ, ইসরায়েলের প্রতিরক্ষা ব্যবস্থা, পর্যটন এবং ট্র্যাফিকের কারণে এমনটা হয়েছে। ইসরায়েলের পরিবহণ ব্যবস্থার সমস্ত দিক পরিবহন ও সড়ক সুরক্ষা মন্রণালয়ের তত্ত্বাবধানে রয়েছে।
সড়কপথ
ইসরাইলের সড়কপথ ১৮০৯৬ কিলোমিটার (১১২৪৪ মাইল) রাস্তা জুড়ে বিস্তৃত হয়েছে, যার মধ্যে ৪৪৯ কিলোমিটার (২৭৯ মাইল) ফ্রিওয়ে হিসাবে চিহ্নিত । সংযোগটি পুরো দেশ জুড়ে রয়েছে।
৬ নম্বর রুটটি, ট্রান্স ইস্রায়েল হাইওয়ে [প্রায় ২০০ কিলোমিটার (১২০ মাইল)], হাইফার ঠিক পূর্বদিকে বিয়ার শেভার উপকূলে শুরু হয়। জেরুসালেম এবং তেল আভিভের মধ্যে রুট ১ এবং তেল আভিভ এবং হাইফার মধ্যে ২ নং রুটটি ভালভাবে রক্ষণাবেক্ষণ করা মহাসড়কগুলির মধ্যে অন্যতম।
বাস পরিষেবা
দেশের গণপরিবহনের প্রধান উৎস হলো বাস। ২০১৭ সালে, বাসে প্রায় ৭৪০ মিলিয়ন যাত্রী ভ্রমণ করে। ২০০৯ সালে, ১৬ টি সংস্থা পাবলিক ট্রান্সপোর্টের জন্য বাস পরিচালনা করেছিল, এর মধ্যে ছিল মোট ৫,৯৯৯ টি বাস এবং ৮,৪৭০ জন চালক। "এগড" ইসরায়েলের বৃহত্তম বাস সংস্থা এবং এটি সারা দেশে বাস পরিচালনা করে। কিছু কিছু অঞ্চলে বাস রুটগুলি ছোট ছোট যাত্রী বোঝাই দ্বারা পরিচালিত হয়, এর মধ্যে বৃহত্তম হল, ড্যান বাস সংস্থা যা গুশ ড্যানে ভ্রমণ পরিচালনা করে। এর পরের অবস্থান ক্যাবিমের।
স্ট্যান্ডেলোন বাস স্টপ ব্যতীত, ইসরায়েলে বাস স্টেশনগুলি দুই ধরনের: টার্মিনাল (মাসফ, বহুবচনঃ মেসোফিম) এবং কেন্দ্রীয় স্টেশন (তাহানা মেরকাজিত)। প্রতিটি টার্মিনাল বেশ কয়েকটি রুট পরিবেশন করে, সাধারণত এক ডজনেরও বেশি, যেখানে, একটি কেন্দ্রীয় স্টেশন একশরও বেশি বাস রুট পরিবেশন করতে পারে। দেশের বৃহত্তম কেন্দ্রীয় বাস টার্মিনাল হ'ল তেল আভিভ কেন্দ্রীয় বাস স্টেশন, এটি বিশ্বের দ্বিতীয় বৃহত্তম বাস টার্মিনালও বটে।
দ্রুতগতির বাস পরিবহন
ইস্রায়েলের হাইফায় একটি দ্রুতগতির বাস পরিবহন ব্যবস্থা রয়েছে, যাকে মেট্রোনিট বলা হয়, যা হাইফাকে এর শহরতলিতে সংযুক্ত করার জন্য তিনটি লাইন নিয়ে গঠিত। এছাড়াও, জেরুজালেম হালকা রেলের জন্য বিআরটি ফিডার লাইন রয়েছে,যা নিবেদিত বাস চলাচলের পথগুলিতে চলে, দক্ষিণ জেরুসালেম থেকে জাফা এবং কিং জর্জ স্ট্রিটসের মোড়ের প্রতিচ্ছেদে অবস্থিত, রেমোটের মোড়ের (লাইট রেললাইন) নিকটবর্তী, উত্তর জেরুসালেম পর্যন্ত।
শেয়ার ট্যাক্সি
ইস্রায়েলে নিয়মিত ট্যাক্সিক্যাব পরিষেবাদি ছাড়াও অবস্থানের উপর নির্ভর করে বেশ কয়েকটি বেসরকারী সংস্থা পরিচালিত শেয়ার ট্যাক্সি পরিষেবা (হিব্রু: שירות, শেরুট) রয়েছে। শেরুট পরিষেবা সাধারণত একটি হলুদ রঙের মিনিভ্যান যা বাস চলার অভিন্ন পথে সাধারণ বাসগুলির মতো ভ্রমণ করে। কিছুটা বেশি দামের বিনিময়ে, শেরুট পরিষেবা যাত্রীদের উভয়কেই যাতায়াত করতে এবং ভ্রমণের পথে যে কোনও জায়গায় উঠতে এবং নামতে দেয়। সর্বাধিক ভ্রমণের ক্ষেত্রে, ভ্রমণের সময় হ্রাস করা যেতে পারে কেননা সাধারণ বাস পরিষেবার তুলনায় শেরুটে যাত্রীদের সংখ্যা উল্লেখযোগ্যভাবে কম থাকে। কিছু রুটে এসব যানবাহন রাতারাতি এবং শাব্বতে ভ্রমণ করে সাধারণ বাসের পরিষেবা বন্ধ হয়ে গেলে জনগণের জন্য পরিবহনের প্রয়োজনীয়তা সরবরাহ করে। শেরুত ভ্যানগুলির শুরু এবং শেষটি কেন্দ্রীয় বাস স্টেশন থেকে আলাদা হয় এবং সাপ্তাহিক ছুটির দিনে এবং সন্ধ্যায় কিছু পরিষেবার জন্য আলাদা হতে পারে। ২০১৫ সালে শেয়ার ট্যাক্সিগুলি ৩৪.৭ মিলিয়ন যাত্রী বহন করেছিল, যার মধ্যে ১৫.২ মিলিয়ন শহরের পথ দিয়ে এবং বাকিগুলো পরিবহন করা হয়েছিল নিস্তব্ধ শহরতলিতে এবং আন্তঃনগর পথে।
বেসরকারী ট্যাক্সি
ইস্রায়েলের ট্যাক্সিগুলোকে প্রায়শই "বিশেষ ট্যাক্সি" (হিব্রু: ספיישל) নামে ডাকা হয় যাতে শেরুট ট্যাক্সিগুলি থেকে আলাদা করা যায়, যা এর পরিবহণ মন্ত্রণালয় দ্বারা নিয়ন্ত্রিত হয়। স্বতন্ত্র ট্যাক্সি সংস্থাগুলি ছাড়া, "গেট" হ'ল দেশের প্রশংসনীয় প্রাথমিক ডিজিটাল ট্যাক্সি পরিষেবা। ২০১৭ সালে, ট্যাক্সিগুলি ব্যবহার করে প্রায় ৯০ মিলিয়ন রাইড দেওয়া হয়েছিল।
ট্রেন পরিষেবা
১৯৬০-এর দশকের মাঝামাঝি সময়ে, রেলপথের বিকাশ স্থবির হয়ে পড়ে এবং বেশ কয়েকটি লাইন (উল্লেখযোগ্যভাবে, জিজ্রিল ভ্যালি রেলপথ এবং পূর্ব রেলওয়ের বেশিরভাগ অংশ) পুরোপুরি পরিত্যগ করা হয়েছিল। ১৯৯০-এর দশকে উন্নয়ন পুনরায় আরম্ভ হয়েছিল,১৯৯৩ সালে তেল আভিভের আইয়ালন রেলপথ খোলা হয় যা রেল বিকাশের নতুন যুগের ইঙ্গিত দেয়। ২০০০-এর দশকে নির্মাণাধীন লাইনগুলির মধ্যে রয়েছে জেরুজালেমের উচ্চ গতির রেলপথ, উত্তর শেফিলার মধ্য দিয়ে তেল আবিব থেকে আশদোদ পর্যন্ত উপকূলীয় রেলপথের সম্প্রসারণ এবং এস্কেরলটো বের্শেবা থেকে সিদরোট, নেটিভোট এবং ওফাকিম হয়ে একটি লাইন, পাশাপাশি একটি সম্পূর্ণ লাইন পুনর্গঠন লাভ করে লড থেকে বের্শেবা পর্যন্ত। এইসব এবং অন্যান্য ব্যাপক অবকাঠামোগত উন্নয়ন, ১৯৯০ থেকে ২০১৫ সালের মধ্যে ইস্রায়েল রেলওয়ে দ্বারা যাত্রী পরিবহনের সংখ্যা ২০ গুণ বাড়িয়ে দিয়েছিল।
প্রকল্পের জটিলতার কারণে অসংখ্য বার বিলম্বের পর, তেল আবিব এবং জেরুজালেমের মধ্যে একটি নতুন লাইন উন্মুক্ত হবে বলে আশা করা হচ্ছে; এটি হবে দেশের মধ্যে নির্মিত প্রথম বিদ্যুতায়িত রেলপথ।
হালকা রেল / পাতাল রেল
১৩ কিলোমিটার দৈর্ঘ্য "জেরুজালেম হালকা রেল পদ্ধতি" আগস্ট ২০১১ সালে চালু করা হয় এবং এটি আরো বাড়ানো হচ্ছে। তেল আভিভে হালকা রেলের নির্মাণ কাজ শুরু হয়েছে এবং প্রথম লাইনটি ২০১৮ থেকে ২০২৩ এর মধ্যে শেষ হওয়ার কথা রয়েছে। এর কিছু উল্লেখযোগ্য অংশ ভূগর্ভস্থ হবে। বর্তমানে, হাইফার কার্মিলিট ইস্রায়েলের একমাত্র পাতাল রেল লাইন।এটি গিনেস ওয়ার্ল্ড রেকর্ডস-এ বিশ্বের সবচেয়ে সংক্ষিপ্ত পাতাল রেল ব্যবস্থা হিসাবে তালিকাভুক্ত হয়েছে, এটি দ্বিতীয় ক্ষুদ্রতম ট্র্যাক নেটওয়ার্ক (ইস্তাম্বুল সুরঙ্গের পরে) হলেও শহরের একমাত্র "নগর রেল সংযোগ" হওয়ার কারণে এটি সবচেয়ে ছোট "সিস্টেম" হয়ে উঠেছে। হাইফা-নাসেরেত রেলপথ, হাইফা থেকে নাসেরেত পর্যন্ত একটি পরিকল্পিত হালকা রেল ব্যবস্থা যা ২০২৫ সালে খোলার পরিকল্পনা করা হয়েছে, এবং বর্তমানে বের্শীবের জন্য একটি হালকা রেল ব্যবস্থা তৈরি করার পরিকল্পনা করা হচ্ছে।
ইস্রায়েলের গণ-পরিবহন পরিসংখ্যান
ইস্রায়েলে গণ-পরিবহনে লোকজন যাতায়াত করতে ব্যয় করে, উদাহরণস্বরূপ, সপ্তাহের দিন এবং কাজ যাওয়া এবং আসা পর্যন্ত, এক সপ্তাহে ৭০ মিনিট। ২২% গণপরিবহনে যাতায়াতকারী, প্রতিদিন ২ ঘণ্টারও বেশি সময় গণপরিবহনে গমন করে। জনসাধারণের যাতায়াতের জন্য স্টপ বা স্টেশনে লোকেরা যে সময়ের জন্য অপেক্ষা করেন তার গড় পরিমাণ ১৬ মিনিট, যখন ২৫% চালকেরা প্রতিদিন গড়ে ২০ মিনিটেরও বেশি অপেক্ষা করেন।গণপরিবহনে একক যাত্রায়, যাত্রীরা সাধারণত ১৩.৬ কিমি পথ অতিক্রম করে, যদিও ২৯% যাত্রী, এক পথে ১২ কিলোমিটারের বেশি পথ ভ্রমণ করে।
বিমান পরিবহন
থাম্ব|[[বেন গুরিওন আন্তর্জাতিক বিমানবন্দরের টার্মিনাল ৩ এ আগতদের হল।]] ইস্রায়েলের ৪৭টি বিমানবন্দর রয়েছে, তেল আভিভের নিকটে অবস্থিত বেন গুরিয়ন বিমানবন্দর (টিএলভি) বৃহত্তম এবং সর্বাধিক পরিচিত, যা ইস্রায়েলের বেশিরভাগ আন্তর্জাতিক বিমান দ্বারা ব্যবহৃত হয়। ২০১৭ সালে, বেন গুরিওন বিমানবন্দর প্রায় ২১ মিলিয়ন যাত্রী পরিচালনা করেছিল এবং আন্তর্জাতিক যাত্রীদের পরিবেশনায় পূর্ব ভূমধ্যসাগরের সবচেয়ে ব্যস্ততম বিমানবন্দর। ইস্রায়েলের বিরতিহীন ফ্লাইটগুলি উত্তর আমেরিকা, ইউরোপ, আফ্রিকা, সুদূর পূর্ব এবং মধ্য প্রাচ্যের প্রতিবেশী দেশগুলিতে ভ্রমণ করে। তেল আভিভের দুটি বিমানবন্দর (বেন গুরিওন এবং এসডি ডভ) এবং হাইফা, রশ পিনা, গোলান হাইটস এবং দক্ষিণ শহর ইলাতের মধ্যে নির্ধারিত অভ্যন্তরীণ বিমান পরিষেবা উপলব্ধ। কিছু আন্তর্জাতিক সনন্দ ফ্লাইটও উভদা আন্তর্জাতিক বিমানবন্দর এবং আইলাতটিতে অবতরণ করে। বিদ্যমান উওদা এবং ইলাত বিমানবন্দর প্রতিস্থাপনের জন্য রমন বিমানবন্দরটি ইলাত থেকে ২০ কিলোমিটার উত্তরে নির্মিত হচ্ছে।
ইস্রায়েল সিভিল এভিয়েশন কর্তৃপক্ষের মতে, ২০১২ পর্যন্ত ইস্রায়েলের সিভিল এয়ারক্রাফট বহরে ৫৯ টি বিমান ছিল; ৫ টি যাত্রীবাহী বিমান, এবং ৩ টি মালবাহী। এর মধ্যে ৪৮ টি ছিল বোয়িং জেট, ২টি এয়ারবাস, এটিআর দ্বারা উৎপাদিত ৮ টি টার্বো-প্রপ, এবং ১টি এমব্রায়ার জেট। ইস্রায়েলি এয়ারলাইনস আরও দুটি এমব্রায়ার জেট, ১ টি এটিআর বিমান, ৫ টি এয়ারবাস জেট এবং ১০ টি বোয়িং বিমান, মোট ১৮ টি বিমানের ফরমান করেছে। এটি অনুমেয় যে ইস্রায়েলি এয়ারলাইনসের ২০১৭-২০১৮ এ ৬৫-৭০টি আকাশযান থাকবে। এয়ারলাইন্সেগুলির মধ্যে রয়েছে- এল আল, সান ডি'অর, আরকিয়া এবং ইসরাইর এয়ারলাইনস। বোয়িং অনুমান করে যে, আগামী ২০ বছরের মধ্যে ইস্রায়েলি বিমান সংস্থাগুলি ৬০-৮০টি নতুন বিমান ক্রয় করবে।
ইস্রায়েলের পাকা রানওয়ে সহ ২৯ টি বিমানবন্দর রয়েছে, ১৮ টি কাঁচা অবতরণ পটি, এবং ৩ টি হেলিপোর্ট রয়েছে।
বণিক সামুদ্রিক
ইস্রায়েলি সংস্থাগুলির মালিকানাধীন ও পরিচালিত অনেক জাহাজই বিদেশমন্ত্রকের অধীনে পরিচালিত হয়। ইসরাইলের "জিম ইন্টিগ্রেটেড শিপিং সার্ভিসেস" বিশ্বের বৃহত্তম শিপিং সংস্থাগুলির একটি।
ক্যাবল কার
ইস্রায়েলে পর্যটকের জন্য এবং অবকাশমুখী ছয়টি ক্যাবল কার ব্যবস্থা রয়েছে। এর মধ্যে রয়েছে হাইফার ক্যাবল কার যা উপকূলের ব্যাট গালিম থেকে কার্মেল মাউন্টের উপরে স্টেলা মেরিস পর্যবেক্ষণ ডেক এবং আশ্রমের সাথে সংযুক্ত করছে। কিরিয়াতে শোমনার ক্যাবল কার শহরের ৪০০ মিটার উপরে মেনারার সাথে সংযুক্ত হয়েছে, চেয়ার লিফট এবং ক্যাবল কার রয়েছে গোলান হাইটস্ এর মাউন্ট হার্মোন স্কি রিসোর্টে, মৃত সমুদ্রের নিকটবর্তী মাসদা যাওয়ার কেবল কার পর্যটকদের দ্রুত পাহাড়ের শীর্ষ স্থানে পৌঁছাতে সাহায্য করে এবং রোশ হ্যানিক্রা গ্রোটিস সাইটের ক্যাবল কার ভূমধ্যসাগরীয় অঞ্চলে খড়ির খাড়া বাঁধ এবং গহ্বরময় সুরঙ্গে নেমে যায়। এ ছাড়াও, রিশন লেজিওনের নিকটবর্তী সুপারল্যান্ড বিনোদন পার্কটির নিজস্ব কেবল কার রয়েছে এবং হাইফায়-"হাইফা ক্যাবল কার নামক" গণপরিবহন-বান্ধব কেবল কার তৈরি করা হচ্ছে।
এ ছাড়াও, ভবিষ্যতের পরিকল্পনার মধ্যে রয়েছে - পশ্চিম হাইফায় একটি সিস্টেম এবং টাইবেরিয়াস, মাওলোট-তারশিহা, জেরুজালেম এবং মাআল আদুমিমে একটি সিস্টেম তৈরি করা।
সেগওয়ে
২০০৬ সালে, সেগওয়ে স্কুটার ফুটপাত এবং অন্যান্য পথচারীদের জন্য নির্ধারিত জায়গাগুলিতে ব্যবহারের জন্য অনুমোদিত হয়েছিল, পাশাপাশি যে রাস্তাঘাটে ফুটপাথ নেই, প্রতিরুদ্ধ ফুটপাত বা ফুটপাতে প্রতিবন্ধক কাটা নেই সেখানেও। ব্যবহারকারীর বয়স ১৬ বছরের বেশি হতে হবে। কোনও লাইসেন্সের দরকার নেই। আমদানিকারক দ্বারা নির্ধারিত বৈদ্যুতিক নিষেধাজ্ঞার মাধ্যমে জারি করা সর্বাধিক অনুমোদিত গতি ১৩ কিমি / ঘণ্টা (৮.১ মাইল / ঘণ্টা)। জেরুজালেমের পর্যটন ব্যবস্থাকারী সংস্থাগুলি দ্বিতীয় প্রজন্মের আই ২ মডেল ব্যবহার করে, যা লিন স্টিয়ার প্রযুক্তিতে সজ্জিত যা স্কির মতো স্টিয়ারিংয়ের সমাধা দেয়।
ফরিদপুর-৪
ফরিদপুর-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ফরিদপুর জেলায় অবস্থিত জাতীয় সংসদের ২১৪নং আসন।
সীমানা
ফরিদপুর-৪ আসনটি ফরিদপুর জেলার ভাঙ্গা উপজেলা, সদরপুর উপজেলা এবং চরভদ্রাসন উপজেলার ইউনিয়ন নিয়ে গঠিত।
২০০০-এর দশকে নির্বাচন
২০০১ সালের সাধারণ নির্বাচনে আব্দুর রাজ্জাক দুটি আসনে দাড়ান: ফরিদপুর-৪ ও শরীয়তপুর-৩।। সবগুলি আসনে জয়ী হবার পর, তিনি ফরিদপুর-৪ আসনকে প্রতিনিধিত্ব করার জন্য বেছে নেন; এর ফলে অন্য আসনে উপনির্বাচন অনুষ্ঠিত হয়। জানুয়ারি ২০০২ সালের উপ-নির্বাচনে চৌধুরী আকমল ইবনে ইউসুফ নির্বাচিত হন।
আগস্ট ১৯৯৯ সালে মোশাররফ হোসেন মারা যান। অক্টোবরের উপনির্বাচনে তার বিধবা পত্নী সালেহ মোশাররফ নির্বাচিত হয়েছিল।
নজির আহম্মদ তালুকদার
নজির আহম্মদ তালুকদার বাংলাদেশ আওয়ামী লীগের রাজনীতিবিদ ও মুক্তিযুদ্ধের সংগঠক যিনি তৎকালীন ফরিদপুর-৯ আসনের সংসদ সদস্য ছিলেন।
রাজনৈতিক জীবন
নজির আহম্মদ তালুকদার ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন ফরিদপুর-৯ আসন থেকে সংসদ সদস্য নির্বাচিত হন।
উসমানীয় সাম্রাজ্যের সুলতানদের তালিকা
থাম্ব|240x240পিক্সেল| উসমানীয় সাম্রাজ্যিক পতাকা উসমানীয় সাম্রাজ্যের সুলতানগণ ( Osmanlı padişahları   ), যারা উসমানীয় রাজবংশের সদস্য ছিলেন, তাঁরা ১২৯৯ সালে অনুমিত সূচনা থেকে শুরু করে ১৯২২ সালে এর বিলোপ পর্যন্ত ট্রান্সকন্টিনেন্টাল সাম্রাজ্যের শাসন করেছিলেন। সর্বোচ্চ সীমায়, উসমানীয় সাম্রাজ্য উত্তরের হাঙ্গেরি থেকে দক্ষিণে ইয়েমেন এবং পশ্চিমে আলজেরিয়া থেকে পূর্বদিকে ইরাক পর্যন্ত একটি অঞ্চল বিস্তৃত ছিল। প্রথমে ১২৮০ এর আগে থেকে সিত শহর থেকে এবং পরে ১৩২৩ বা ১৩২৪ সাল থেকে বার্সা শহর থেকে পরিচালিত হতো, সাম্রাজ্যের রাজধানী অ্যাড্রিয়ানলকে (বর্তমানে ইংরেজিতে এডির্ন নামে পরিচিত) সরিয়ে নেওয়া হয়েছিল মুরাদ প্রথম দ্বারা বিজয়ের পরে এবং পরে কনস্টান্টিনোপল (বর্তমান ইস্তাম্বুল ) মুহাম্মাদ ফাতিহ দ্বারা জয়ের পরে ১৪৫৩ সালে। বাম|থাম্ব|1135x1135px|পরিবার বৃক্ষ কিংবদন্তি থেকে সত্যকে বোঝার অসুবিধার কারণে উসমানীয় সাম্রাজ্যের শুরুর বছরগুলি বিভিন্ন বর্ণনার বিষয় হয়ে দাঁড়িয়েছে। ত্রয়োদশ শতাব্দীর শেষদিকে এই সাম্রাজ্যটি অস্তিত্ব লাভ করেছিল এবং এর প্রথম শাসক ছিলেন প্রথম উসমান, তাঁরই নাম থেকে এই সাম্রাজ্যটির নামকরণ হয়েছিলো। পরবর্তীকালে, প্রায়শই অবিশ্বাস্য উসমানীয় ঐতিহ্য অনুসারে উসমান ছিলেন ওঘুজ তুর্কিদের কায়ে গোত্রের বংশধর। তিনি প্রতিষ্ঠিত উপাধী উসমানীয় রাজবংশ ৩৬ সুলতানের রাজত্বকালে ছয় শতাব্দী ধরে সহ্য করেছিলেন। প্রথম বিশ্বযুদ্ধের সময় যে কেন্দ্রীয় শক্তিগুলির সাথে এটি জোটবদ্ধ হয়েছিল তাদের পরাজয়ের ফলে উসমানীয় সাম্রাজ্য অদৃশ্য হয়ে যায়। বিজয়ী মিত্রদের দ্বারা সাম্রাজ্যের বিভক্তকরণ এবং তুরস্কের পরবর্তী স্বাধীনতা যুদ্ধের ফলে ১৯২২ সালে সুলতানতের বিলোপ ঘটে এবং ১৯২২ সালে আধুনিক প্রজাতন্ত্রের জন্ম হয়।
সুলতানদের তালিকা
নিচের সারণিতে উসমানীয় সুলতানদের পাশাপাশি কালক্রমে ক্রমানুসারে শেষ উসমানীয় খলিফাকে তালিকাভুক্ত করা হয়েছে। তুঘরা হলো ক্যালিগ্রাফিক সীল বা স্বাক্ষর যা উসমানীয় সুলতানরা ব্যবহার করেছিলেন। এগুলি সমস্ত সরকারি নথির পাশাপাশি মুদ্রায় প্রদর্শিত হয়েছিল এবং সুলতানকে তার প্রতিকৃতির তুলনায় চিহ্নিত করার ক্ষেত্রে অনেক বেশি গুরুত্বপূর্ণ ছিল। "নোটস" কলামে প্রতিটি সুলতানের পিতামাতার এবং ভাগ্যের তথ্য রয়েছে। পূর্বের শাসকদের কাছে সাধারণত সুলতানের শাসনকালের অবসান ঘটে এবং তাঁর উত্তরসূরি সিংহাসনে বসার মুহূর্তের মধ্যে একটি সময়ের ব্যবধান থাকে। এর কারণ সেই যুগে উসমানীয়রা সেই চর্চা করেছিল যা ঐতিহাসিক কোয়াটার্টকে " সবচেয়ে বড় পুত্র নয়, বেঁচে থাকার যোগ্যতা" বলে বর্ণনা করেছেন: যখন একজন সুলতান মারা যান, তখন তার পুত্ররা বিজয়ী হওয়ার আগ পর্যন্ত সিংহাসনের জন্য একে অপরের সাথে লড়াই করতে হয়েছিল। সংঘর্ষ ও সংঘটিত অসংখ্য ভ্রাতৃত্বের কারণে সুলতানের মৃত্যুর তারিখ সর্বদা তার উত্তরসূরির রাজত্বের তারিখের সাথে মিলে না। ১৬১৭ সালে, উত্তরাধিকার আইন উপর ভিত্তি করে একটি সিস্টেমে যোগ্যতমের উদ্বর্তন থেকে পরিবর্তিত agnatic জ্যেষ্ঠতা اکبریت ekberiyet ), যার মাধ্যমে সিংহাসনটি পরিবারের প্রবীণ পুরুষের কাছে চলে যায়। এগুলি পরিবর্তে ব্যাখ্যা করে যে কেন ১৭ ম শতাব্দী থেকে একজন মৃত সুলতান তার নিজের পুত্রের দ্বারা খুব কমই সফল হয়েছিল, তবে সাধারণত কাকা বা ভাইয়ের দ্বারা। উনিশ শতাব্দীতে আদিমত্বের পরিবর্তে এটিকে ব্যর্থ করার চেষ্টা করা সত্ত্বেও সুলতানতের বিলুপ্তি অবধি অজ্ঞাত জ্যেষ্ঠতা বজায় ছিল।
বাংলাদেশ শিপিং কর্পোরেশন
বাংলাদেশ শিপিং কর্পোরেশন বাংলাদেশের রাষ্ট্রীয় মালিকানাধীন, একটি স্বায়ত্তশাসিত সংস্থা। এটি বেশ কয়েকটি জাহাজ এবং তেল ট্যাঙ্কারের মালিক এবং অন্যান্য পরিচালকদের কাছে সমুদ্রগামী জাহাজও ভাড়া দেয়। জাহাজগুলি তৈরি পোশাক এবং অন্যান্য রফতানি সামগ্রী বহন করতে এবং সৌদি আরব ও সংযুক্ত আরব আমিরাত থেকে অপরিশোধিত তেল আমদানিতে ব্যবহৃত হয়।
ইতিহাস
শিপিং কর্পোরেশনটি বাংলাদেশের স্বাধীনতার ঠিক পরে ১৯৭২ সালের ৫ ই ফেব্রুয়ারি দশ নম্বর রাষ্ট্রপতি আদেশের অধীনে প্রতিষ্ঠিত হয়েছিল। এটি ১৯৭৪ সালে তার প্রথম জাহাজটি কিনেছিল। জাহাজটির নামকরণ হয়েছিল বাংলার দূত (বাংলার রাষ্ট্রদূত)। ২০০১ হিসাবে, কর্পোরেশনটির ১৩ টি জাহাজের মালিকানা ছিল, যার মধ্যে দুটি তেলের ট্যাঙ্কার।
সদরদপ্তর
সংস্থাটির প্রধান সদরদপ্তর বন্দর নগরী চট্টগ্রামে অবস্থিত। ঢাকা ও খুলনা দু'জায়গাতেই শাখা অফিস রয়েছে। এটি একটি আধা স্বায়ত্তশাসিত সংস্থা হলেও বাংলাদেশ সরকারের নৌ-পরিবহন মন্ত্রী কর্পোরেশনের চেয়ারম্যানের দায়িত্ব পালন করেন। কর্পোরেশন চট্টগ্রামে নিজস্ব আধুনিক সামুদ্রিক কর্মশালাও পরিচালনা করে।
আইওসকো কাউন্টি নিউজ-হেরাল্ড
আইওসকো কাউন্টি নিউজ-হেরাল্ড হ'ল মিশিগানের আইসকো কাউন্টির রেকর্ডের সংবাদপত্র। পূর্ব তওয়াশের ১১০ ওয়েস্ট স্টেট স্ট্রিটে এর কার্যালয় অবস্থিত। কাগজটি সাপ্তাহিক বুধবারে প্রকাশিত হয়। কাগজের ভগিনী প্রকাশনাটি হল অসকোডা প্রেস ।
ইল এস্ট মিডি
ইল এস্ট মিডি হলো সেনেগালের অন্যতম বৃহৎ স্বাধীন দৈনিক সংবাদপত্র। এর প্রধান কার্যালয় সেনেগালের রাজধানী ডাকারে অবস্থিত।
ইল এস্ট মিডি ফরাসি ভাষায় প্রকাশিত হয়। ফরাসি “ইল ইস্ট মিডি” শব্দগুচ্ছের অর্থ “এটি মধ্যাহ্ন”।
চৌধুরী হারুনুর রশীদ
চৌধুরী হারুনুর রশীদ একজন ভাষাসৈনিক, মুক্তিযুদ্ধের সংগঠক ও বাংলাদেশের চট্টগ্রাম জেলার বামপন্থী রাজনীতিবিদ যিনি তৎকালীন চট্টগ্রাম-১১ আসনের সংসদ সদস্য ছিলেন।
প্রাথমিক জীবন
চৌধুরী হারুনুর রশীদ চট্টগ্রাম জেলার পটিয়া উপজেলার মনসা গ্রামে জন্মগ্রহণ করেন।
রাজনৈতিক জীবন
চৌধুরী হারুনর রশিদ বাংলাদেশ ট্রেড ইউনিয়ন কেন্দ্রের (টিইউসি’র) প্রতিষ্ঠাতা সভাপতি ছিলেন। রাজনৈতিক ও শ্রমিক আন্দোলনের বিশাল ক্যানভাসে ছড়ানো ছিল তার কর্মকাণ্ড। ৫২’র ভাষা আন্দোলনে অংশগ্রহণ করে প্রথম গ্রেফতার বরণ করেন। একনাগারে ৪ বছর জেল খেটে ৫৬ সালে মুক্তিপান। মুক্তির ২ বছর পর সামরিক শাসন জারী হলে তার উপর আবার গ্রেফতারী পরোয়ানা জারী হয়। পার্টি, রাজনীতি, শ্রমিক সংগঠনের কাজে গ্রেফতারী পরোয়ানা মাথায় নিয়ে দীর্ঘ ১৩ বছর আত্মগোপনে থেকে সংগঠন ও আন্দোলন গড়ে তোলেন। ৭১ এর মহান মুক্তিযুদ্ধ, ন্যাপ, সিপিবি, ছাত্র ইউনিয়নের মুক্তিযোদ্ধাদের নেতৃত্ব প্রদান করেন। বঙ্গবন্ধু হত্যার পর জিয়াউর রহমানের শাসনামলে স্বাধীন বাংলাদেশেও তাকে আবারও গ্রেফতারী পরোয়ানা মাথায় নিয়ে আত্মগোপনে যেতে হয়। তিনি একাধারে কমিউনিস্ট পার্টির কেন্দ্রীয় কমিটির সদস্য, ন্যাপের সহ-সভাপতি, টিউইসি ও রেল শ্রমিক ইউনিয়নের প্রতিষ্ঠাতা সভাপতি ছিলেন। তিনি দীর্ঘ পাঁচ দশক রাজনীতি ও শ্রমিক আন্দোলন, ভাষা আন্দোলন, মুক্তিযুদ্ধ ও গণতান্ত্রিক আন্দোলনে গুরুত্বপূর্ণ ভূমিকা পালন করেন। হারুনুর রশীদ ১৯৮৬ সালের তৃতীয় জাতীয় সংসদ নির্বাচনে ন্যাপ (মোজাফফর) এর প্রার্থী হিসেবে কুঁড়েঘর প্রতীকে চট্টগ্রাম-১১ আসন থেকে সংসদ সদস্য নির্বাচিত হন।
মৃৃৃৃৃত্যু
আজীবন ত্যাগী এই বিপ্লবী নেতা দীর্ঘ রোগভোগের পর ২০০০ সালের ১৯ অক্টোবর চট্টগ্রাম মেডিকেল কলেজ হাসপাতালে চিকিৎসাধীন অবস্থায় মৃত্যুবরণ করেন।
আসাম সংযুক্ত প্রবেশিকা পরীক্ষা
আসাম সংযুক্ত প্রবেশিকা পরীক্ষা বা, সংক্ষেপে আসাম-সি.ই.ই. হল রাজ্য সরকার দ্বারা নিয়ন্ত্রিত এবং আসাম বিজ্ঞান এবং প্রযুক্তিবিদ্যা বিশ্ববিদ্যালয়ের দ্বারা পরিচালিত একটি প্রবেশিকা পরীক্ষা। আসামের বিভিন্ন সরকারী-বেসরকারী প্রকৌশল শিক্ষা প্রতিষ্ঠানসমূহে ভর্তি করার জন্য এই পরীক্ষা অনুষ্ঠিত করা হয়। উচ্চতর মাধ্যমিক শিক্ষার পর প্রকৌশল শিক্ষার স্নাতক ডিগ্রীর জন্য আসামে থাকা প্রকৌশল মহাবিদ্যলয়ে ভর্তি করতে ছাত্র-ছাত্রীদের এই পরীক্ষা দিতে হয়। আসাম উচ্চতর মাধ্যমিক শিক্ষা সংসদ এবং কেন্দ্রীয় মাধ্যমিক শিক্ষা পরিষদ দুটি বোর্ডের ছাত্র-ছাত্রী এই পরীক্ষায় অবতীর্ণ হয়। আগে এই পরীক্ষা ডিব্রুগড় বিশ্ববিদ্যালয় অনুষ্ঠিত করত এবং চিকিৎসা পাঠক্রমেরও ভর্ত্তি এর দ্বারা হত।
উরামনাতের সাংস্কৃতিক ভূদৃশ্য
হাওরামানের সাংস্কৃতিক ভূদৃশ্য বা উরামানতের সাংস্কৃতিক ল্যান্ডস্কেপ ইউনেস্কো কর্তৃক তালিকাভুক্ত ইরানের ২৬তম বিশ্ব ঐতিহ্যবাহী স্থান। এই প্রত্যন্ত এবং পাহাড়ি ভূদৃশ্য হাওরামি জনগণের ঐতিহ্যবাহী সংস্কৃতির সাক্ষ্য বহন করে, একটি কৃষিপ্রধান কুর্দি উপজাতি যা প্রায় ৩০০০ খ্রিস্টপূর্বাব্দ থেকে এই অঞ্চলে বসবাস করে আসছে। এই সম্পত্তি, ইরানের পশ্চিম সীমান্ত বরাবর কোর্দেস্তন এবং কের্মনশহ প্রদেশের জগ্রোস পর্বতমালার কেন্দ্রস্থলে অবস্থিত।
উরামানাত গ্রামগুলি ইরানের পার্বত্য কের্মনশহ ও কোর্দেস্তন প্রদেশ এবং ইরাকি কোর্দেস্তনের হালাবজা প্রদেশে অবস্থিত। স্থাপত্য, জীবনধারা এবং কৃষি পদ্ধতির দিক থেকে গ্রামগুলি অনন্য। খাড়া-ঢালু জমিতে কৃষিকাজকে অন্তর্ভুক্ত করে গ্রামগুলি প্রকৃতির সাথে একীভূত হয়। সম্পত্তিতে অন্তর্ভুক্ত ১২টি গ্রাম সহস্রাব্দ ধরে তাদের পার্বত্য পরিবেশে উত্পাদনশীল জমির অভাবের প্রতি হাওরামি জনগণের বিকশিত প্রতিক্রিয়ার চিত্র তুলে ধরে।
ইতিহাস
প্রাচীনতম প্রত্নতাত্ত্বিক প্রমাণ দেখায় যে, এই অঞ্চলে মধ্য প্যালিওলিথিক পিরিয়ড (৪০,০০০ বছরেরও বেশি আগে) থেকে মানুষ বাস করত। প্রত্নতাত্ত্বিকরা হাজিজ গ্রামের কাছে এবং সিরওয়ান উপত্যকার নাও এবং এসপারেজ গ্রামের মধ্যে এই প্রমাণটি আবিষ্কার করেছিলেন। প্রয়াত প্যালিওলিথিক দখলের প্রমাণ পের্ডি মালা উপত্যকায় কেনাচেহ নামে একটি গুহা সাইটে আবিষ্কৃত হয়েছিল। ড্যারিয়ান বাঁধ প্রত্নতাত্ত্বিক উদ্ধার কর্মসূচির সময় এই প্রত্নতাত্ত্বিক আবিষ্কারগুলি আবিষ্কৃত হয়েছিল, যা জলাধারের এলাকার মধ্যে প্রত্নতাত্ত্বিক জরিপ এবং খননের বেশকয়েকটি মৌসুম পরিচালনা করেছিল। এটি বেশকয়েকটি গুরুত্বপূর্ণ প্যালিওলিথিক এবং আরও পরবর্তী স্থানগুলির আবিষ্কারের দিকে ধাবিত করেছিল। প্রধান খননকৃত স্থানগুলি হল দারাই রকশেল্টার (মধ্য প্যালিওলিথিক), কেনচেহ গুহা (উর্ধ্ব প্যালিওলিথিক), রুয়ার সমাধি (লৌহ যুগ), সার চাম (চালকোলিথিক ও লৌহ যুগ), এবং বরদা মার (১৯ শতক)। রুওয়ার সাইট বাদে, ২০১৫-২০১৬ সালে অন্য সব খননকৃত স্থান প্লাবিত হয়েছিল।
তাং-ই ভার গ্রামের কাছে তাং-ই ভার পাসে সারগন ২-এর শিলালিপি ইঙ্গিত করে যে জাগ্রোসে তাদের সামরিক অভিযানের সময় অঞ্চলটি অ্যাসিরিয়ানদের দখলে ছিল। এই রাজকীয় শিলালিপিটি অ্যাসিরিয়ার রাজা দ্বিতীয় সারগনের (৭২১-৭০৫ খ্রিস্টপূর্ব) আমলের অন্তর্গত।
১৯০৯ সালে এই অঞ্চলে সেল্যুসিড এবং পার্থিয়ান যুগের তিনটি নথির একটি সেট হল পারচমেন্টস অব অ্যাভ্রোম্যান। শার হাওরামান গ্রামের কাছে কুহ-ই সালান পর্বতের একটি গুহায় এগুলি আবিষ্কৃত হয়েছিল এবং পরবর্তীতে লন্ডনে পাঠানো হয়েছিল। নথিগুলি ৮৮/৮৭ খ্রিস্টপূর্ব থেকে ৩৩ খ্রিস্টাব্দের মধ্যেকার বলে ধারণা করে হয়, যার মধ্যে দুটি গ্রিক এবং একটি পার্থিয়ান ভাষায় লেখা। তারা একটি আঙ্গুর ক্ষেত এবং অন্য একটি জমি বিক্রির তথ্য নথিভুক্ত করে এবং যেখানে তেরেনের ছেলে পাটাসপাক ও বায়েনের ছেলে আউইলের নাম অন্তর্ভুক্ত করে।
বিশ্ব ঐতিহ্যের মর্যাদা
২০০৭ সালের ৯ আগস্ট, এই স্থানটি প্রথম ইউনেস্কোর বিশ্ব ঐতিহ্যবাহী স্থানের তালিকায় যুক্ত করা হয়েছিল। ২০২১ সালের ২৭ জুলাই, হাওরামান অঞ্চলের কিছু অংশের সাথে এটিকে "হাওরামান/উরামনাতের সাংস্কৃতিক ভূদৃশ্য" নামে একটি সাংস্কৃতিক স্থান হিসাবে আনুষ্ঠানিকভাবে বিশ্ব ঐতিহ্যবাহী স্থানের তালিকায় যুক্ত করা হয়েছিল।
বিশ্ব ঐতিহ্য কমিটির ৪৪তম অধিবেশনে ইরানের ২৬তম বাস্তব সাংস্কৃতিক ঐতিহ্য হিসাবে হাওরামান/উরামনাতের সাংস্কৃতিক ভূদৃশ্য ইউনেস্কোর বিশ্ব ঐতিহ্যবাহী স্থানের তালিকাভুক্ত করা হয়।
ইনানা
ইনানা হলেন প্রাচীন মেসোপটেমিয়া অঞ্চলে পূজিত প্রেম, সৌন্দর্য, যৌনতা, যুদ্ধ, ন্যায়বিচার ও রাজনৈতিক ক্ষমতার দেবী। প্রথমে সুমের অঞ্চলে তার পূজার প্রচলন ঘটে। পরবর্তীকালে আক্কাদীয়, ব্যাবিলনীয় ও আসিরীয়রা ইশতার নামে তার পূজা করত। ইনানা পরিচিত ছিলেন "স্বর্গের রানি" নামে। তিনি ছিলেন উরুক শহরের এয়ান্না মন্দিরের অধিষ্ঠাত্রী দেবী। এই মন্দিরটিই ছিল তার প্রধান কাল্ট কেন্দ্র। প্রাচীন মেসোপটেমীয়দের দৃষ্টিতে ইনানা যুক্ত ছিলেন শুক্র গ্রহের সঙ্গে। তার প্রধান প্রতীকগুলির অন্যতম ছিল সিংহ ও আটটি কোণবিশিষ্ট তারা। তার স্বামী ছিলেন দেবতা দুমজিদ (গ্রিক পুরাণে যিনি অ্যাডোনিসে পরিণত হন) এবং তার সুক্কাল অর্থাৎ নিজস্ব পরিচারিকা ছিলেন দেবী নিনশুবুর (পরবর্তীকালে যিনি পুরুষ দেবতা পাপসুক্কালে পরিণত হয়েছিলেন)।
উরুক যুগের মধ্যেই (আনুমানিক খ্রিস্টপূর্ব ৪০০০-৩১০০ অব্দ) সুমের অঞ্চলে ইনানার পূজার প্রচলন ঘটে। তবে আক্কাদের সারগোনের বিজয় অভিযানের আগে তাঁকে ঘিরে গড়ে ওঠা কাল্টটির পরিসর বিশেষ পরিব্যাপ্ত ছিল না। সারগোন-উত্তর যুগে অবশ্য ইনানা সুমেরীয় দেবমণ্ডলীর সর্বাধিক পূজিত দেবদেবীদের অন্যতম এক দেবীতে পরিণত হয়েছিলেন। সমগ্র মেসোপটেমিয়ার নানা স্থানে তার মন্দির গড়ে উঠেছিল। ইনানা-ইশতারের কাল্টটিকে যৌনাচারের একটি প্রকারভেদের সঙ্গে যুক্ত করা যেতে পারে। পূর্ব সেমিটিক-ভাষী জাতিগোষ্ঠীগুলির (আক্কাদীয়, আসিরীয় ও ব্যাবিলনীয়) মধ্যেও এই কাল্টের প্রচলন ঘটে। এই জাতিগোষ্ঠীগুলি সুমেরীয়দের ধর্মকে আত্মীভূত করে সেই ধর্মের উত্তরসূরিতে পরিণত হয়েছিল। আসিরীয়দের মধ্যে ইনানা বিশেষ জনপ্রিয়তা অর্জন করেন। তারা তাদের নিজস্ব জাতীয় দেবতা আশুরেরও ঊর্ধ্বে সর্বোচ্চ দেবীর মর্যাদা প্রদান করেছিল ইনানাকে। হিব্রু বাইবেলেও ইনানা-ইশতারের পরোক্ষ উল্লেখ পাওয়া যায়। ফোনিশীয় দেবী আস্তোরেথের উপর ইনানা-পুরাণকথার বিশেষ প্রভাব পড়েছিল। আস্তোরেথের কাহিনিটি আবার পরবর্তীকালে গ্রিক দেবী আফ্রোদিতির ধারণার বিকাশে সহায়তা করে। খ্রিস্টীয় প্রথম থেকে ষষ্ঠ শতাব্দীর মধ্যে খ্রিস্টধর্মের উত্থান ঘটলে ইনানা কাল্টেরও ক্রমাবনতি ঘটতে শুরু করে। কিন্তু তার আগে পর্যন্ত এই কাল্ট যথেষ্ট সমৃদ্ধি অর্জন করেছিল। তাই অন্ততপক্ষে খ্রিস্টীয় একাদশ শতাব্দী পর্যন্ত উচ্চ মেসোপটেমিয়ার কয়েকটি অংশে আসিরীয়দের মধ্যে এই কাল্টের অস্তিত্ব বজায় ছিল।
প্রাচীন মেসোপটেমিয়ার পৌরাণিক সাহিত্যে সুমেরীয় দেবমণ্ডলীর অন্যান্য দেবদেবীদের তুলনায় ইনানার উল্লেখ অনেক বেশি বার করা হয়েছে। ইনানা কর্তৃক অন্যান্য দেবদেবীদের জন্য নির্দিষ্ট ক্ষেত্র অধিকার করার কাহিনিগুলি বহু-সংখ্যক পৌরাণিক কথার মূল উপজীব্য বিষয় হয়ে ওঠে। কথি আছে, প্রজ্ঞার দেবতা এনকির কাছে সভ্যতার সকল ইতিবাচক ও নেতিবাচক ধ্যানধারণার প্রতীক মে-সমূহ রক্ষিত ছিল; ইনানা সেগুলি হরণ করেন। আরও মনে করা হত যে, আকাশের দেবতা আনের কাছ থেকে ইনানা অধিকার করে নিয়েছিলেন এয়ান্না মন্দিরটিকে। ইনানা ও তার যমজ ভাই উতু (যিনি পরবর্তীকালে শামাশ নামে পরিচিত হন) ছিলেন দৈব আইনের প্রয়োগকর্তা। ইনানার কর্তৃত্বের সম্মুখে "ঔদ্ধত্য প্রকাশের অপরাধে" তিনি এবিহ্ পর্বত ধ্বংস করেন, নিদ্রিত অবস্থায় তাঁকে ধর্ষণের অপরাধে তিনি মালী শুকালেতাদুর উপর নিজ ক্রোধ বর্ষণ করেন এবং স্বামী দুমুজিদকে হত্যা করার অপরাধে দৈব শাস্তি হিসেবে তিনি দস্যুনারী বিলুলুকে খুঁজে বের করে হত্যা করেন। গিলগামেশ মহাকাব্যের প্রামাণ্য আক্কাদীয় পাঠান্তরে জানা যায়, ইশতার গিলগামেশকে বিবাহের প্রস্তাব দিয়েছিলেন। কিন্তু গিলগামেশ তাঁকে বিবাহ করতে অসম্মত হন। ক্রুদ্ধ ইশতার তার পিছনে স্বর্গীয় বৃষ লেলিয়ে দেন। ফলে এনকিডুর মৃত্যু ঘটে এবং গিলগামেশও অমরত্বের আকাঙ্ক্ষায় বিভোর হয়ে ওঠেন।
ইনানা-ইশতারের প্রেতলোকে (কুর) অবতরণ ও স্বর্গে প্রত্যাবর্তনের উপাখ্যানটি তার সর্বাধিক পরিচিত পৌরাণিক কাহিনি। এই কাহিনি অনুসারে, ইনানার দিদি এরেশকিগাল ছিলেন প্রেতলোকের রানি। ইনানা তার রাজ্য দখল করার চেষ্টা করলে প্রেতলোকের সাত বিচারক তাঁকে আত্মম্ভরিতার অপরাধে মৃতুদণ্ড প্রদান করেন। তিন দিন বাদে নিনশুবুর সকল দেবতার কাছে ইনানাকে ফিরিয়ে আনার আর্জি জানান। কিন্তু এনকি ছাড়া অন্য কেউই এই কাজে সহযোগিতা করতে রাজি হননি। ইনানাকে উদ্ধার করার জন্য এনকি দুই নির্লিঙ্গ সত্ত্বাকে প্রেতলোকে প্রেরণ করেন। তারা ইনানাকে নিরাপদে প্রেতলোক থেকে ফিরিয়ে আনলেও সেখানকার তত্ত্বাবধায়ক গাল্লা দানবেরা পরিবর্তে তার স্বামী দুমুজিদকে প্রেতলোকে টেনে নিয়ে যায়। ঘটনাচক্রে দুমুজিদ বছরে ছয় মাস স্বর্গে বাস করার অনুমতি লাভ করেন। প্রাচীন মেসোপটেমীয়রা মনে করত, দুমুজিদের ছয় মাস স্বর্গবাস কালে তার বোন জেশতিয়ানা প্রেতলোকে থাকেন এবং সেই কারণেই ঋতুচক্র আবর্তিত হয়।
নাম-ব্যুৎপত্তি
গোড়ার দিকে ইনানা ও ইশতার ছিলেন সম্পূর্ণ ভিন্ন দুই দেবী। কিন্তু আক্কাদের সারগোনের রাজত্বকাল থেকে তাঁদের দুই ভিন্ন নামে একই দেবী বলে গণ্য করা হতে থাকে। সম্ভবত সুমেরীয় নিন-আন-আক (অর্থাৎ "স্বর্গের নারী") শব্দবন্ধটি থেকে ইনানা নামটির উৎপত্তি। কিন্তু ইনানা শব্দের কিউনিফর্ম চিহ্নটি নারী (সুমেরীয়: নিন; কিউনিফর্ম:  SAL.TUG2) ও আকাশ (সুমেরীয়: আন; কিউনিফর্ম:  AN) চিহ্নের পটীবন্ধনী নয়। এই সমস্যার দরুন প্রথম যুগের কয়েকজন আসিরিয়াতত্ত্ববিদ মনে করতেন, ইনানা গোড়ার দিকে ছিলেন হুরীয় মাতৃকাদেবী হানাহানাহ্-এর সঙ্গে সম্পর্কযুক্ত এক প্রত্ন-ইউফ্রেটীয় দেবী, যিনি পরবর্তীকালে সুমেরীয় দেবমণ্ডলীতে গৃহীত হন। দু’টি বিষয় থেকে এই ধারণার সমর্থন পাওয়া যায়: প্রথমত, ইনান্নার যৌবন এবং দ্বিতীয়ত, পুরাণকথায় অন্যান্য সুমেরীয় দেবদেবীদের উপর নির্দিষ্ট দায়িত্ব অর্পিত হতে দেখা গেলেও আপাতদৃষ্টিতে গোড়ায় ইনানার পৃথক দায়িত্বের কোনও ক্ষেত্র ছিল না। তবে দক্ষিণ ইরাকে সুমেরীয়দের আগে কোনও প্রত্ন-ইউফ্রেটীয় স্তরের ভাষা ছিল, এমন ধারণা আধুনিক আসিরিয়াতত্ত্ববিদদের মধ্যে সার্বিক গ্রহণযোগ্যতা অর্জন করেনি।
ইশতার নামটিকে আক্কাদ, আসিরিয়া ও ব্যাবিলনিয়া প্রাক্-সারগোনীয় ও সারগোন-ইত্তর উভয় যুগেই ব্যক্তিগত নামের একটি উপাদান হিসেবে পাওয়া যায়। এই নামটির উৎস সেমিটিক এবং ব্যুৎপত্তিগতভাবে এটি সম্ভবত পশ্চিম সেমিটিক দেবতা আত্তারের (উগারিত ও দক্ষিণ আরবের পরবর্তীকালীন শিলালিপিগুলিতে যাঁর কথা উল্লিখিত হয়েছে) নামের সঙ্গে সম্পর্কযুক্ত। সম্ভবত শুকতারাকে যুদ্ধকৌশলের পুরুষ দেবতা এবং সন্ধ্যাতারাকে প্রেমকৌশলের দেবী জ্ঞান করা হত। আক্কাদীয়, আসিরীয় ও ব্যাবিলনীয়দের মধ্যে পুরুষ দেবতার নামটি পরিশেষে তার নারী প্রতিমূর্তির নামটিকে অপসারিত করেছিল। কিন্তু ইশতার নামটি পুংলিঙ্গবাচক হলেও ইনানার সঙ্গে তার ব্যাপক সমন্বয়-প্রচেষ্টার ফলে নামধারী দেবতাটি নারীই থেকে যান।
উৎস ও ক্রমবিকাশ
ইনানার ক্ষমতার ক্ষেত্রটিতে অন্যান্য দেবতাদের তুলনায় অনেক বেশি পরিমাণে ভিন্ন ভিন্ন ও পরস্পর-বিরোধী বিষয় সন্নিবেশিত হওয়ায় প্রাচীন সুমের বিশেষজ্ঞদের কাছে এই দেবী এক সমস্যার কারণ হয়ে দাঁড়িয়েছিলেন। তার উৎস সম্পর্কে দু’টি প্রধান তত্ত্বের অবতারণা করা হয়েছে। প্রথম ব্যাখ্যা অনুযায়ী, ইনানা হলেন পারস্পরিক সম্পর্কবিহীন সম্পূর্ণ ভিন্ন ক্ষেত্রে একাধিক সুমেরীয় দেবদেবীর এক সমন্বয়-প্রচেষ্টা। আবার দ্বিতীয় ব্যাখ্যা মতে, গোড়ায় ইনানা ছিলেন এক সেমিটিক দেবতা। পরবর্তীকালে সুমেরীয় দেবমণ্ডলী সম্পূর্ণ আকার লাভ করার পর তিনি সেই দেবমণ্ডলীতে গৃহীত হন এবং অন্যান্য দেবতাদের উপর যে সকল ভূমিকা আরোপ করা হয়নি, সেগুলি ইনানার জন্য নির্দিষ্ট হয়।
উরুক পর্যায়ের (আনুমানিক খ্রিস্টপূর্ব ৪০০০-৩১০০ অব্দ) মধ্যেই ইনানা যুক্ত হয়েছিলেন উরুক শহরের সঙ্গে। এই যুগেই আংটির আকারবিশিষ্ট চৌকাঠের প্রতীকটির সঙ্গে ইনানার সম্পর্ক ঘনিষ্ঠ হয়ে ওঠে। উরুক তিন পর্যায়ের কাল্ট-সংক্রান্ত দ্রব্যসামগ্রীর মধ্যে থেকে পাওয়া বিখ্যাত উরুক পাত্রটির গায়ে বাটি, জলপাত্র ও কৃষিপণ্যের ঝুড়ি বহন করে সারিবদ্ধভাবে চলা নগ্ন পুরুষদের একটি চিত্র দেখা যায়। ছবিটিতে তারা শাসকের দিকে মুখ করে থাকা এক নারীমূর্তির সামনে ভেড়া ও ছাগল এনে দিচ্ছে। নারীমূর্তিটি দাঁড়িয়ে আছে ইনানার প্রতীক পাকানো শর-যুক্ত চৌকাঠের সামনে এবং পুরুষমূর্তিটির হাতে রয়েছে একটি বাক্স ও একগুচ্ছ বাটি। এই পুরুষমূর্তিটিকে কিউনিফর্ম চিহ্ন এন দ্বারা চিহ্নিত করা হয়েছে, যার অর্থ মন্দিরের প্রধান পুরোহিত।
জেমদেত নাস্র যুগের (আনুমানিক খ্রিস্টপূর্ব ৩১০০-২৯০০ অব্দ) সিলমোহরের ছাপগুলি থেকে উর, লারসা, জাবালাম, উরুম, আরিনা ও সম্ভবত কেশ সহ বিভিন্ন শহরের প্রতীকচিহ্নগুলির একটি নির্দিষ্ট ক্রম পাওয়া যায়। সিলমোহরের ছাপের এই তালিকা সম্ভবত উরুক শহরের ইনানা-কাল্টে একই কাল্টের অনুসরণকারী অন্যান্য শহরের অবদানগুলিকে প্রতিফলিত করে। উর শহর থেকে আদি রাজবংশীয় যুগের প্রথম পর্যায়ের (আনুমানিক খ্রিস্টপূর্ব ২৯০০-২৩৫০ অব্দ) একই ধরনের বহু সিলমোহর আবিষ্কৃত হয়েছে। এই সিলমোহরগুলির ক্রমবিন্যাসে সামান্য পরিবর্তন লক্ষিত হয় এবং এগুলির মধ্যে ইনানার রোজেট প্রতীকও পাওয়া যায়। ইনানার কাল্টের উপকরণ পৃথকভাবে সংরক্ষণের উদ্দেশ্যে নির্মিত ভাণ্ডারগুলি তালাবন্ধ করার কাজে এই সিলমোহরগুলি ব্যবহার করা হত।
- লুগাল-কিসালসির শিলালিপি।
আক্কাদীয় যুগে (আনুমানিক খ্রিস্টপূর্ব ২৩৩৪-২১৫৪ অব্দ) আক্কাদের সারগোনের বিজয় অভিযানের পরেই ইনানা ও ইশতারের সমন্বয়-প্রচেষ্টা সর্বত্র পরিব্যাপ্ত হয়। এর ফলে দুই দেবী কার্যত একই দেবী হিসেবে বিবেচিত হতে থাকেন। আক্কাদীয় কবি তথা সারগোনের কন্যা এনহেদুয়ানা ইনানাকে ইশতার হিসেবে চিহ্নিত করে অসংখ্য স্তোত্র রচনা করেছিলেন। সারগোন নিজেও ইনানা ও আনকে তার কর্তৃত্বের উৎস বলে ঘোষণা করেন। ফলে ইনানা-ইশতার কাল্টের জনপ্রিয়তা অত্যধিক বৃদ্ধিপ্রাপ্ত হয়।
পূজা
প্রাক্‌-সারগোনীয় যুগে ইনান্নার কাল্ট সীমাবদ্ধই ছিল। কিন্তু সারগোনের শাসনকালের পরে এই দেবী দ্রুত সুমেরীয় দেবমণ্ডলীর অন্যতম সর্বাধিক পূজিত দেবীতে পরিণত হন। নিপ্পুর, লাগাশ, শুরুপ্পাক, জাবালাম ও উর শহরে তার মন্দির ছিল। কিন্তু ইনান্নার প্রধান কাল্ট কেন্দ্রটি ছিল উরুক শহরের এয়ান্না মন্দির। এয়ান্না নামটির অর্থ "স্বর্গের বাড়ি" (সুমেরীয়: e2-anna; কিউনিফর্ম: E2.AN), খ্রিস্টপূর্ব চতুর্থ সহস্রাব্দের এই শহরের আদি পৃষ্ঠপোষক দেবতা সম্ভবত ছিলেন আন। শহরটি ইনান্নার প্রতি উৎসর্গিত হওয়ার পর সম্ভবত তার মন্দিরে নারী পুরোহিতদের বসবাস শুরু হয়। পরবর্তীকালে উরুকে যখন তার কাল্ট বিকাশ লাভ করতে থাকে, সেই সময় উচ্চ মেসোপটেমীর আসিরিয়া রাজ্যে (অধুনা উত্তর ইরাক, উত্তরপূর্ব সিরিয়া ও দক্ষিণপূর্ব তুরস্ক), বিশেষ করে নিনেভেহ্‌, আশশুর ও আরবেলা (অধুনা এরবিল) শহরে বিশেষভাবে ইশতারের পূজা প্রচলিত হয়। আসিরীয় রাজা আসুরবানিপালের রাজত্বকালে ইশতার আসিরীয় দেবমণ্ডলীর সর্বাধিক গুরুত্বপূর্ণ এবং বহুল পূজিত দেবীতে পরিণত হন। এই সময় তিনি ছাপিয়ে যান আসিরীয় জাতীয় দেবতা আশুরকেও।
ইশতার অধিকতর প্রাধান্য অর্জন করলে অপ্রধান অথবা আঞ্চলিক দেবীদের সঙ্গে তার সমন্বয়ের চেষ্টা করা হয়। এঁদের মধ্যে উল্লেখযোগ্য দেবীরা হলেন আয়া (উতুর পত্নী), আনাতু (আনতু, আনুর অন্যতমা পত্নী), আনুনিতু (আলোর আক্কাদীয় দেবী), আগাসায়াম (এক যুদ্ধদেবী), ইরনিনি (লেবাননের পার্বত্য অঞ্চলের সিডার বনের দেবী), কিলিলি বা কুলিলি (কাঙ্ক্ষিত স্ত্রীলোকের প্রতীক), সাহিরতু (প্রণয়ীদের দূতী), কির-গু-লু (বৃষ্টি-আনয়নকারিণী) ও সারবান্দা (সার্বভৌমত্বের মূর্তিরূপ)।
মিশ্রিতলিঙ্গ ও উভলিঙ্গ পুরুষেরা ইনান্না-ইশতাদের কাল্টের সঙ্গে বিশেষভাবে সম্পৃক্ত হয়ে পড়েছিল। সুমেরীয় যুগে গালা নামে পরিচিত একদল পুরোহিত ইনান্নার মন্দিরে কাজ করতেন। তারা শোকগাথা ও বিলাপগীতি গাইতেন। গালা পুরোহিতেরা স্ত্রীলিঙ্গবাচক নাম গ্রহণ করতেন, প্রথাগতভাবে স্ত্রীলোকের জন্য সংরক্ষিত এমে-সাল উপভাষায় কথা বলতেন এবং অনুমিত হয় যে সমকামী যৌনাচারের সঙ্গে জড়িত থাকতেন। আক্কাদীয় যুগে ইশতারের কুরগার্‌রু ও আস্‌সিন্‌নু নামের ভৃত্যেরা স্ত্রীলোকের পোশাক পরিধান করত এবং ইশতারের মন্দিরে যুদ্ধ-নৃত্যের অনুষ্ঠানে অংশগ্রহণ করত। বেশ কয়েকটি আক্কাদীয় প্রবাদ দেখে মনে হয় যে, সমকামিতার দিকেও সেগুলির প্রবণতা ছিল। মেসোপটেমিয়া নিয়ে গ্রন্থরচনার জন্য পরিচিত নৃতত্ত্ববিদ গোয়েন্ডোলিন লেইক ইনান্না-ইশতারের পূর্বোক্ত পুরোহিত ও ভৃত্যদের সঙ্গে আধুনিক ভারতীয় হিজড়াদের তুলনা করেছেন। একটি আক্কাদীয় স্তোত্রেও বলা হয়েছে যে, ইশতার পুরুষদের নারীতে রূপান্তরিত করতে সক্ষম।
প্রতীকসমূহ
ইনান্নার কিউনিফর্ম আইডিওগ্রাম ছিল আঁকশির আকৃতিবিশিষ্ট শরের বাঁকানো গিঁট, যা ছিল ভাণ্ডারঘরের দরজার চৌকাঠের প্রতিনিধিত্বকারী এবং উর্বরতা ও প্রাচুর্যের সাধারণ প্রতীক। রোজেট ছিল ইনান্নার আরেকটি গুরুত্বপূর্ণ প্রতীক, যা ইশতারের সঙ্গে তার সমন্বয় সাধিত হওয়ার পরেও ব্যবহৃত হত। নব্য-আসিরীয় যুগে (খ্রিস্টপূর্ব ৯১১ – ৬০৯ অব্দ) রোজেট সম্ভবত প্রকৃত অর্থেই অষ্টকোণ-বিশিষ্ট তারাকে আচ্ছাদিত করে ইশতারের প্রধান প্রতীক হয়ে ওঠে। আশুর শহরের ইশতার মন্দিরটি অসংখ্য রোজেট দ্বারা শোভিত ছিল।
ইনান্না-ইশতার যুক্ত ছিলেন সিংহের সঙ্গেও। প্রাচীন মেসোপটেমীয়দের কাছে সিংহ ছিল ক্ষমতার প্রতীক। সুমেরীয় যুগেই তার সঙ্গে সিংহকে যুক্ত করা শুরু হয়েছিল। নিপ্পুরের ইনান্না মন্দির থেকে প্রাপ্ত একটি ক্লোরাইট বাটিতে বড়োসড়ো একটি বিড়াল-সদৃশ প্রাণীর সঙ্গে এক দৈত্যাকার সাপের যুদ্ধের দৃশ্য অঙ্কিত রয়েছে এবং সেই বাটির কিউনিফর্ম লিপিটিতে লেখা রয়েছে "ইনান্না ও সর্প"। এই ছবিটিই ইঙ্গিত করে যে সেই বিড়ালটি আসলে দেবীর প্রতীক। আক্কাদীয় যুগে, ইনান্নাকে প্রায়শই বহুশস্ত্রধারিণী এক যোদ্ধাদেবী হিসেবে চিত্রিত করা হত। সেই সব চিত্রে তার অন্যতম বৈশিষ্ট্য ছিল একটি সিংহ।
ইনান্না-ইশতারের আরেকটি প্রধান প্রাণী প্রতীক ছিল পায়রা। খ্রিস্টপূর্ব তৃতীয় সহস্রাব্দের গোড়া থেকেই কাল্ট-সংক্রান্ত বস্তুগুলির সঙ্গে পায়রা যুক্ত হয়েছিল। আশুরে খ্রিস্টপূর্ব ত্রয়োদশ শতাব্দীতে নির্মিত ইশতার মন্দিরে শিসার পায়রা মূর্তি আবিষ্কৃত হয়েছে। সিরিয়ার মারিতে প্রাপ্ত একটি চিত্রিত ফ্রেস্কোতে দেখা যায়, ইশতারের মন্দিরে একটি তালগাছ থেকে একটি দৈত্যাকার পায়রা বেরিয়ে আসছে। দেবী নিজেও যে পায়রার রূপ ধারণ করতে পারেন, এই ছবিটি সেই ধারণাই ইঙ্গিতবাহী।
শুক্র গ্রহের সঙ্গে সম্পর্ক
ইনান্নাকে যুক্ত করা হত শুক্র গ্রহের সঙ্গে। উল্লেখ্য, তার রোমান প্রতিরূপ ভিনাসও সেই গ্রহের সঙ্গেই যুক্ত। অনেক স্তোত্রে ইনান্নাকে শুক্র গ্রহের দেবী বা মূর্ত রূপ হিসাবে তার ভূমিকার প্রশংসা করা হয়েছে। ধর্মতত্ত্বের অধ্যাপক জেফ্রি কুলি মনে করেন, অনেক পুরাণকথায় ইনান্নার চলাচল আকাশে শুক্র গ্রহের সঞ্চরণের অনুরূপ। ইনান্নার প্রেতলোকে অবতরণ উপাখ্যানে দেখা যায়, তিনি প্রেতলোকে অবতরণ করেন এবং পরে স্বর্গে ফিরে যান, যে কাজ অন্য দেবতারা পারেন না। আপাতদৃষ্টিতে শুক্র গ্রহও অনুরূপভাবে অবতরণ করে, তা পশ্চিম দিকে অস্ত যায় আবার পূর্ব দিকে উদিত হয়। একটি প্রারম্ভক স্তোত্রে বর্ণিত হয়েছে, ইনান্না স্বর্গ ত্যাগ করে কুর-এর উদ্দেশ্যে রওনা হলেন। মনে করা হত, কুরের প্রবেশদ্বার একটি পর্বতমালায়, যা ইনান্নার উদয় ও পশ্চিম দিকে অস্ত যাওয়ার প্রতীক। ইনান্না ও শুকালেতুদা উপাখ্যানে বর্ণিত হয়েছে, শুকালেতুদা স্বর্গ অভিবীক্ষণ করেন ইনান্নার সন্ধানে, সম্ভবত পূর্ব ও পশ্চিম দিগন্তে। একই পুরাণকথায় দেখা যায়, আক্রমণকারীর অনুসন্ধানে বেরিয়ে ইনান্না নিজেই এমনভাবে চলাফেরা করেন যা আকাশে শুক্র গ্রহের সঞ্চরণের অনুরূপ।
আপাতদৃষ্টিতে শুক্রের সঞ্চরণ একটানা না হওয়ায় (সূর্যের নিকটতর হওয়ায় এটি নির্দিষ্ট সময়ে অনেক দিনের জন্য অদৃশ্য হয়ে যায়, এবং পরে অন্য দিকে পুনরায় উদিত হয়) কোনও কোনও সংস্কৃতিতে শুক্রকে একক বস্তু মনে করা হত না। বরং মনে করা হত, এটি দুই দিগন্তের দুই পৃথক তারা: শুকতারা ও সন্ধ্যাতারা। যদিও জেমদেত নাস্‌র যুগের একটি সিলিন্ডার সিলমোহর এই ইঙ্গিত বহন করে যে, প্রাচীন সুমেরীয়রা জানত শুকতারা ও সন্ধ্যাতারা আসলে একই মহাজাগতিক বস্তু। শুক্রের সবিরাম সঞ্চরণকে পুরাণ এবং ইনান্নার দ্বৈত প্রকৃতি উভয় ক্ষেত্রের সঙ্গেই যুক্ত করা যায়।
আনুনিতু রূপে ইনান্নাকে শেষ রাশিগত তারামণ্ডল মীনের পূর্বদিকের মাছটির সঙ্গে যুক্ত করা হয়। তার স্বামী দুমুজিদকে যুক্ত করা হয় পার্শ্ববর্তী প্রথম তারামণ্ডল মেষের সঙ্গে।
চরিত্র
ইনান্নাকে প্রেমের দেবী হিসেবে পূজা করা হলেও তিনি বিবাহের দেবী ছিলেন না, এমনকি তাঁকে মাতৃকাদেবীও গণ্য করা হত না। একটি স্তোত্রে তার বর্ণনায় বলা হয়েছে, "ভৃত্যেরা যখন পশুর দলকে ছেড়ে দেয়, যখন গবাদিপশু ও ভেড়া ফিরে আসে খোঁয়াড়ে, তখন, হে দেবী, নামহীন দরিদ্রের ন্যায় তুমি শুধু একটি মাত্র বস্ত্র পরিধান করো। তোমার কণ্ঠে পরানো হয় পতিতার মুক্তাহার, এবং তুমি সম্ভবত সরাইখানা থেকে একটি লোককে কেড়ে নিতে যাও।" ইনান্নার প্রেতলোকে অবতরণ উপাখ্যানে প্রেমিক দুমুজিদের প্রতি ইনান্নার আচরণে তার অস্থিরমতিত্বের পরিচয় পাওয়া যায়। ইনান্নার এই চারিত্রিক বৈশিষ্ট্যটির প্রতি বিশেষ গুরুত্ব আরোপ করা হয়েছে গিলগামেশ মহাকাব্যের পরবর্তীকালীন প্রামাণ্য আক্কাদীয় পাঠে। এই গ্রন্থে গিলগামেশ ইশতারের বিরুদ্ধে অভিযোগ এনেছেন যে, দেবী তার প্রেমিকদের প্রতি নির্দয় ব্যবহারের জন্য কুখ্যাত।
ইনান্নাকে পূজা করা হত অন্যতম সুমেরীয় যুদ্ধ দেবী হিসেবেও। তার একটি স্তোত্রে বলা হয়েছে: "তার প্রতি অবাধ্যদের মধ্যে তিনি বিভ্রান্তি উৎপাদন করেন এবং বিশৃঙ্খলার জন্ম দেন, হত্যাযজ্ঞ ত্বরান্বিত করেন এবং প্রলংকর বন্যা আয়নন করেন, পরিধান করেন ভয়াল দ্যূতি। সংঘাত ও যুদ্ধ বৃদ্ধি পাওয়া তারই অক্লান্ত খেলা, তার জুতোর চর্মবন্ধনী আটকানোর মতো।" ক্ষেত্রবিশেষে যুদ্ধকেও বর্ণনা করা হয়েছে "ইনান্নার নৃত্য" বলে।